सामग्री: आज सुबह जैसे ही यूनिवर्सिटी की बेवसाइट पर नज़र पड़ी, भारत का कोरोना ग्राफ़ सबसे अलग नज़र आया. कर्व नीचे की ओर गिरता हुआ दिख रहा था.

और जैसे आप इस ग्राफ़ को देख कर हैरान है, ठीक उसी तरह मैं भी हैरान थी, क्या रोज़ 70-80 हज़ार नए मामले आने के बाद भारत का कोरोना ग्राफ़ सुधर रहा है?

लेकिन जवाब इतना आसान नहीं जितना आप समझ रहे हैं.

दरअसल जॉन्स हॉपकिंस का डेटा पिछले सात दिनों का औसत दिखाता है. इस ग्राफ़ के लिए वो पिछले सात दिनों में नए कोरोना मामलों की संख्या को देखते हैं.

समाप्त

कोरोना ग्राफ़ में कर्व के नीचे जाने का क्या मतलब हैं?

पुणे के सीजी पंडित नेशनल चेयर से जुड़े रमन गंगाखेडकर कहते हैं, "ग्राफ़ नीचे आने का मतलब केवल इतना है कि कम संख्या में नए कोरोना मामले सामने आ रहे हैं. लेकिन इसका मतलब ये नहीं कि कोरोना का ख़तरा कम हो गया है."

कम टेस्ट होने की वजह से भी मामले कम सामने आ सकते हैं, कॉन्टेक्ट ट्रेसिंग ठीक नहीं होना भी इसके पीछे की वजह हो सकती है.

भारत में 22 सितंबर तक तकरीबन 6 करोड़, 62 लाख टेस्ट हो चुके हैं. आईसीएमआर के मुताबिक़ पिछले एक दिन में साढ़े नौ लाख टेस्ट हुए हैं. लेकिन इसमें से कितने RT-PCR टेस्ट हैं और कितने रैपिड एंटीजेन टेस्ट हैं - ये आँकड़े स्पष्ट नहीं हैं.

डॉक्टर रमन गंगाखेडकर के मुताबिक़, "कितने लोगों की प्रति दिन टेस्टिंग हो रही है, मैं इससे ज़्यादा महत्वपूर्ण इस बात को मानता हूँ कि कितने RT-PCR टेस्ट हुए और कितने रैपिड टेस्ट हुए हैं और रैपिड टेस्ट के बाद कितनों का फ़ॉलो-अप हुआ है. इसमें ये भी जानना ज़रूरी है कि पहले कितने रैपिड टेस्ट हो रहे थे और अब कितने हो रहे हैं. जब तक ये आँकड़े पता न हो, टेस्टिंग की संख्या के आधार पर भारत की कोरोना की सही तस्वीर नहीं खींची जा सकती."

टेस्टिंग के आधार पर नतीजे न निकालें

जानकारों की राय में रैपिड टेस्ट नेगेटिव आने के बाद उस शख्स का RT-PCR टेस्ट ज़रूर होना चाहिए. ख़ास तौर पर सिम्प्टोमैटिक मरीज़ों का. तभी कोरोना की वास्तविक स्थिति का पता चलेगा.

डॉक्टर रमन उदाहरण से इस बात को समझाते हैं. मान लीजिए किसी राज्य में अगर 10 फ़ीसदी ही RT-PCR टेस्ट हो रहे हैं और 90 फ़ीसदी रैपिड टेस्ट हो रहे हैं. बाद में टेस्ट की संख्या आधी हो जाती है. लेकिन पूरा का पूरा RT-PCR टेस्ट ही होने लगे, तो ये टेस्टिंग संख्या कम होने के बावजूद राज्य की कोरोना की सही तस्वीर पेश...\nपिछली सामग्री को संक्षेप में निम्नानुसार किया जा सकता है:
जब से कोरोना वायरस के बारे में पढ़ना और लिखना शुरू किया है जॉन्स हॉपकिंस यूनिवर्सिटी की कोरोना वायरस रिसोर्स सेंटर के ग्राफ़ पर रोज़ एक बार नज़र दौड़ा ही लेती हूँ.